b'\n_START_ARTICLE_\nMetropolit\n_START_PARAGRAPH_\nMetropolit je \xc5\xa1kof rimskokatoli\xc5\xa1ke ali pravoslavne Cerkve, ki mu je zaupano vodenje cerkvene pokrajine ali metropolije. Njegove insignije se imenujejo palij, bel volnen trak s \xc4\x8drnimi kri\xc5\xbei, ki ga nosi okrog vratu. Katoli\xc5\xa1kim metropolitom oz. nad\xc5\xa1kofom ga podeli pape\xc5\xbe._NEWLINE_Slovenija je postala samostojna cerkvena pokrajina (uradno poimenovana po njenem sede\xc5\xbeu ljubljanska) leta 1968 in dobila svojega metropolita z umestitvijo Jo\xc5\xbeefa Poga\xc4\x8dnika leta 1969, od leta 2006 pa sta v Sloveniji dve metropoliji: ljubljanska in mariborska._NEWLINE_Pravoslavni verniki v Sloveniji spadajo v zagreb\xc5\xa1ko-ljubljansko metropolijo s sede\xc5\xbeem v Zagrebu.'